Kichwa: 'Nimekua nikijiuliza ni nani baba ya watoto wangu, sikuwaza jambo lingine'\nKwa kuzingatia jina la hapo juu la makala ya kuwaziwa, fikiria makala.\n
Richard Mason

Alisema mfanyibiashara mashuhuri wa Uingereza Richard Mason, mwenye umri wa miaka 54.

Mason anasema kilichomshutua zaidi ni kwamba daktari alimfahamisha kuwa alikuwa na ugonjwa unaofahamika kama cystic fibrosis uliomfanya kupoteza nguvu ya kuzalisha tangu alipokua mdogo.

Hali iliyomaanisha kuwa yeye sio baba ya watoto wake watatu aliyodhani amezaa na mke wake wa zamani, Kate.

"Nilifahamishwa kuwa wanaume wote wanaougua cystic fibrosis hawana uwezo wa kuzalisha,"milionea huyo aliiambia kituo cha BBC Radio 5 Live.

Uchunguzi wa DNA katika maabara

"Nilidhani pengine nimepewa majibu ambayo si sahihi,lakini daktari alinihakikishia kuwa ana uhakika kuhusu uchunguzi wake na kwamba nahitaji kuzungumza na mtalaka wangu kuhusu baba wa watoto wetu."

Mason alienda kufanyiwa uchunguzi wa kimatibabu baada ya mke wake wa sasa ,Emma, kushindwa kupata mimba. 

Utapeli wa uzazi

Alijadiliana kuhusu suala hilo na Kate, aliyekua wametalakiana nae mwaka 2007 baada ya miaka 20 ya ndoa, alimwambua mapacha wake  Ed na Joel, 19, na Willem (23) ni wanawe.

Hata hiyo uchunguzi wa DNA umekanusha madai hayo.

"Kwa muda mrefu ugunduzi huo umenipatia usumbufu wa kimawazo,"Mason alielezea.

"Nimekua nikijiuliza ni nani baba ya watoto wangu, sikuwaza lingine."

Richard alimshitaki mtalaka wake kwa utapeli mwezi Novemba mwaka jana na amekubali kumlipa dola 320,000 kwa kumharibia sifa kutokana na dola zaidi ya milioni tano alizolipwa walipoachana.

Hata hivyo jaji alimkubalia Kate kutomtambulisha baba wa watoto wake.

''Kate( mtalaka wa Mason)amekataa kumtaja baba watotor - Lakini kwa nini ameamua kufanya hivyo kwa kweli hatuelewi hilo kabisa'' aliliambia gazeti la Daily Telegraph wakili Roger Terrell. 

Richard Mason na mke wake wa sasa

"Kuna wakati vijana hawa watataka kumjua baba yao mzazi - na wakati huo ukifika nitawafahamisha. Sijui kama baba yao ni mmoja wa marafiki wangu wa karibu," Mason anaamini.

"Huenda ni mtu wa karibu sana na mimi, mawazo hayo hunijia kila nikiwaangalia vijana wangu wakicheza mpira wa miguu...